Оспорващата Г. Х. М., редовно призована, явява се лично и с адв. С., с 
пълномощно по делото.

Ответникът С. С. на Н. по У. Б. – С., редовно призован, не изпраща представител.

Вещото лице Т. С. Д., редовно призован, явява се лично.

АДВ. С.: Да се даде ход на делото. 

Съдът намира, че не са налице процесуални пречки за даване ход на делото, 
предвид редовното призоваване на страните, поради което 

О П Р Е Д Е Л И: 

ДАВА ХОД НА ДЕЛОТО И ДОКЛАДВА 
 
Заключението на вещото лице по допуснатата и назначена съдебно-медицинска 
експертиза е постъпило в регистратурата на съда на  09.09.2014 г., в срок за 
днешното съдебно заседание.

АДВ. С.: Не възразявам да се изслуша вещото лице. 

Снема самоличността на вещото лице:
Т. С. Д.: 50 г., българин, български гражданин, женен, неосъждан, образование 
висше – медицина, доктор, специалист „Уши-нос-гърло”,  без родствена връзка със 
страна и законен представител на страна по делото. 
Вещото лице предупредено за наказателната отговорност по чл. 291 от НК. Обеща 
да даде вярно и безпристрастно заключение. 

ВЕЩОТО ЛИЦЕ: Поддържам представеното заключение. 
В заключителната част в отговор на въпрос № 4, вместо: „намаление на слуха в 
дясното ухо от 63 децибела”, да се чете: „намаление на слуха в дясното ухо от 
65 децибела”, става дума за печатна грешка.

АДВ. С.: Нямам въпроси към вещото лице. Да се приеме заключението.

Съдът намира, че следва да бъде прието заключението на вещото лице като пълно, 
обективно и в съответствие със специалните знания на експерта, поради което

О П Р Е Д Е Л И:

ПРИЕМА заключението на вещото лице д-р Т. Д.. 

ОПРЕДЕЛЯ окончателно възнаграждение на вещото лице д-р Т. Д. в размер на 230.00 
лв., от които 200.00 лв. внесени в рамките на определения от съда депозит, 
остатъкът от 30.00 лв. вносими от оспорващата в 3-дневен срок от днес по сметка 
на Административен съд – Б..
 
АДВ. С.: Нямаме доказателствени искания. Моля да дадете ход на делото по 
същество. 

Съдът намира делото за изяснено от фактическа страна, поради което 

О П Р Е Д Е Л И:

ДАВА ХОД НА ДЕЛОТО ПО СЪЩЕСТВО

АДВ. С.: Уважаема г-жо Председател, от името на доверителката ми Ви моля 
да уважите жалбата срещу експертното решение на Н., като считаме, че същата е 
основателна и доказана. Безспорно се установи несъответствие на здравословното 
състояние на жалбоподателката и определения с ТЕЛК и Н. процент на трайна 
намалена работоспособност. Предвид подробната и обстойна медицинска експертиза, 
считаме, че обжалваното решението е необосновано и незаконосъобразно, 
постановено в противоречие с материалния закон, поради което моля да го 
отмените и върнете преписката с указание за произнасяне.
Моля да уважите разходите извършени от доверителката ми, като представям и 
списък за разноски.

Съдът счете делото за изяснено и обяви, че ще се произнесе със съдебен акт в 
законоустановения срок. 

Протоколът се написа в съдебно заседание, което приключи в 14.15 часа.

                                      АДМИНИСТРАТИВЕН СЪДИЯ: /п/ Стоянка Пишиева-Сахатчиева

                                                            СЕКРЕТАР: /п/ М. Янева-Кирова

Вярно с оригинала!
М.К.